SCM จัดงาน 1st Trading day
SCM จัดงาน 1st Trading day ณ หอประชุมศุกรีย์ แก้วเจริญ อาคาร B ชั้น 3 อาคารตลาดหลักทรัพย์แห่งประเทศไทย
8 ก.ย. 2563

 ดร.ภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย พร้อมด้วย แมนพงศ์ เสนาณรงค์ รองผู้จัดการ หัวหน้าสายงานผู้ออกหลักทรัพย์ ตลาดหลักทรัพย์แห่งประเทศไทย (SET) พร้อมด้วย มนตรี ศรไพศาล ประธานเจ้าหน้าที่บริหาร บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) หรือ MBKET ร่วมแสดงความยินดีกับ นายแพทย์สิทธวีร์ เกียรติชวนันต์ ประธานกรรมการบริหาร และ นพกฤษฏิ์ นิธิเลิศวิจิตร ประธานเจ้าหน้าที่บริหาร บริษัท ซัคเซสมอร์ บีอิ้งค์ จำกัด (มหาชน) หรือ SCM เนื่องในโอกาสที่ SCM เข้าทำการซื้อขายในตลาดหลักทรัพย์ (SET) เป็นวันแรก ซึ่งได้รับการตอบรับจากนักลงทุนอย่างคึกคัก โดยเปิดตลาดที่ 2.86 บาท/หุ้น เพิ่มขึ้น 50.53 % จากราคาไอพีโอ 1.90 บาท/หุ้น ณ หอประชุมศุกรีย์ แก้วเจริญ อาคาร B ชั้น 3 อาคารตลาดหลักทรัพย์แห่งประเทศไทย